Document ID: 31998R1980

31998R1980
L 256/3
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1980/98 НА КОМИСИЯТА
от 17 септември 1998 година
относно откриването и управлението на тарифни квоти на Общността и на тарифни плафони, и за установяване на надзор от страна на Общността на референтни количества за някои селскостопански продукти с произход от страните от Африка, Карибите и Тихоокеанския басейн (страните от АКТБ)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1706/98 на Съвета от 20 юли 1998 г. относно режима, приложим за селскостопанските продукти и стоки, получени от преработката на селскостопански продукти, произхождащи от страните от Африка, Карибите и Тихоокеанския басейн( страните от AKTБ), и за отмяна на Регламент (ЕИО) № 715/90 (1), и по-специално член 30 от него,
като има предвид, че четвъртата Конвенция АКТБ-ЕО (2), наричана по-долу „Конвенцията“, предвижда вносът в Общността на някои продукти с произход от страните от Африка, Карибите и Тихоокеанския басейн (страните от AKTБ) да се ползва, в рамките на тарифни квоти, тарифни плафони или референтни количества от освобождаване от мита или от намалени ставки на митата; тези тарифни квоти, тарифни плафони и референтни количества, предвидени в Конвенцията, следва да се откриват всяка година, докато е в сила Конвенцията;
като има предвид, че Комисията е длъжна да приеме мерките за прилагане по отношение на откриването и управлението на тарифните квоти на Общността, на тарифните плафони на Общността и на референтните количества;
като има предвид, че Регламент (ЕИО) № 2454/93 на Комисията от 2 юли 1993 г. за определяне на разпоредби за прилагане на Регламент (ЕИО) № 2913/92 на Съвета за създаване на Митнически кодекс на Общността (3), последно изменен с Регламент (ЕО) № 1677/98 (4), кодифицира разпоредбите за управление на тарифните квоти, предназначени да бъдат използвани според хронологичния ред на датата на приемане на декларациите за допускане за свободно обращение, както и разпоредбите за наблюдение на преференциалния внос;
като има предвид, че по време на преговорите за средносрочното преразглеждане на Конвенцията от Ломе беше договорено промените в режима да влязат в сила от 1 януари 1996 г.; като има предвид, че следователно трябва да се предвиди прилагането на настоящия регламент и отмяната от същата дата на Регламент (ЕО) № 1280/94 (5), изменен с Регламент (ЕО) № 896/95 (6), Регламент (ЕО) № 2763/94 (7), последно изменен с Регламент (ЕО) № 2411/96 (8), и Регламент (ЕО) № 2942/95 (9), изменен с Регламент (ЕО) № 982/96 (10);
като има предвид, че мерките, предвидени в настоящия регламент, са в съответствие със становището на Комитета по Митническия кодекс,
ПРИЕ НАСТОЯЩИЯ РЕГЛАМЕНТ:
Член 1
1. Продуктите, произхождащи от страните от Африка, Карибите и Тихоокеанския басейн (AKTБ), изброени в приложение А, допуснати за свободно обращение в Общността и придружени от доказателство за произход съгласно Протокола за произход към Конвенцията, могат да бъдат освободени от мита или да се ползват от намалени ставки на митата в рамките на тарифните квоти, указани във въпросното приложение.
2. Тарифните квоти, посочени в настоящия член, се управляват от Комисията съгласно разпоредбите на членове 308а-308в от Регламент (ЕИО) № 2454/93.
3. Всяка държава-членка осигурява на вносителите на тези продукти равен и постоянен достъп до тарифните квоти, докато балансът на обемите на квотите го позволява.
Член 2
1. Продуктите, произхождащи от страните от Африка, Карибите и Тихоокеанския басейн (AKTБ), изброени в приложение Б, допуснати за свободно обращение в Общността и придружени от доказателство за произход съгласно Протокола за произход към Конвенцията, могат да бъдат освободени от мита съгласно тарифния плафон, указан във въпросното приложение.
2. Наблюдението на тарифния плафон по настоящия член се осъществява от Комисията в тясно сътрудничество с държавите-членки съгласно разпоредбите на член 308г от Регламент (ЕИО) № 2454/93.
Член 3
1. Продуктите, произхождащи от страните от Африка, Карибите и Тихоокеанския басейн (AKTБ), изброени в приложение В, допуснати за свободно обращение в Общността и придружени от доказателство за произход съгласно Протокола за произход към Конвенцията, могат да бъдат освободени от мита в рамките на референтните количества, указани във въпросното приложение, и са обект на наблюдение от страна на Общността.
2. Използването на референтните количества се установява на общностно равнище въз основа на информацията, изпратена от държавите-членки на Комисията, съгласно разпоредбите на член 308г от Регламент (ЕИО) № 2454/93.
Член 4
Комисията, в тясно сътрудничество с държавите-членки, взема всички необходими мерки за прилагането на настоящия регламент.
Член 5
Регламенти (ЕО) № 1280/94, (ЕО) № 2763/94 и (ЕО) № 2942/95 се отменят.
Член 6
Настоящият регламент влиза в сила в деня след публикуването му в Официален вестник на Европейските общности.
Той cе прилага от 1 януари 1996 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 17 септември 1998 година.

Labels: 3
18
6